Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: Az Alkotmánybíróság már a 23/1990. (X. 31.) AB határozatában kifejtette, hogy „[a]z emberi élet és az emberi
Paragraph Index: 1082

1. A szabadságelvonás idõtartamának mértéke A rendõrségi törvény 33. § (2) bekezdésének a) pontja alapján a rendõr a közbiztonság érdekében a hatóság vagy az illetékes szerv elé állíthatja azt, aki a rendõr felszólítására nem tudja magát hitelt érdemlõen igazolni, vagy az igazolást megtagadja. A rendõrség a személyi szabadságot az elõállítással csak a szükséges ideig, de legfeljebb nyolc órán át korlátozhatja. Ha az elõállítás célja nem valósult meg, indokolt esetben ezt az idõtartamot a rendõri szerv vezetõje egy alkalommal, négy órával meghosszabbíthatja. [33. § (3) bekezdés] Az elõállításból — ezt követõen — közbiztonsági õrizet lehet, ha az õrizetbe vételt a személyazonosság megállapítása szükségessé teszi, s ez további tizenkét órás fogvatartást is jelenthet. [38. § (1) bekezdés] A Rendõrség Szolgálati Szabályzatáról szóló 3/1995. (III. 1.) BM rendelet 37. § (1) bekezdése elõírja, hogy az elõállítás végrehajtását mellõzni kell, ha az intézkedés alá vont személy az elõállítás közben megfelelõen igazolja magát, vagy személyazonosságát a rendõr megállapította, ellene bûncselekmény gyanúja nem merült fel, vele szemben kényszerítõ eszköz alkalmazására nem került sor. Mellõzhetõ az elõállítás, ha az igazoltatott személy személyazonossága más, egyszerûbb módon tisztázható. Ezek a rendeleti szabályok azonban nem teszik a rendõrségi törvény 38. § (1) bekezdését alkotmányossá. Álláspontom szerint, a rendõrségi törvény a személyazonosság megállapítására az elérni kívánt célhoz képest aránytalanul hosszú idõt, huszonnégy órát biztosít. Amenynyiben az elõállítás maximális idõtartama (tizenkét óra) alatt a rendõrség nem állapítja meg az érintett személyazonosságát, akkor abból az elõállítottra további, a szabadságelvonással járó hátrányok nem származhatnak. A 38. §

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes